Diari Oficial de la Generalitat Valenciana


Sumari del DOGV 2761, del 03-06-1996 (1996/838361)

DECRET 96/1996, de 21 de maig, del Govern Valencià, pel qual es prorroga, per un termini de cinc anys, la cessió d'ús a favor de la Diputació Provincial de Castelló, de l'immoble situat a la plaça Maria Agustina, número 1, de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/05/21/96/dof/vci/html**

### Dades del document

Número de DOGV
:   2761

Data del DOGV
:   03-06-1996

Secció del DOGV
:   ALTRES DISPOSICIONS

Número del document
:   1996/838361


Data del document
:   21-05-1996

Organisme emissor
:   Conselleria d'Economia i Hisenda

Tipus de document
:   Decret

DECRET 96/1996, de 21 de maig, del Govern Valencià, pel qual es prorroga, per un termini de cinc anys, la cessió d'ús a favor de la Diputació Provincial de Castelló, de l'immoble situat a la plaça Maria Agustina, número 1, de Castelló de la Plana.   
Mitjançant el Decret 188/1985, de 9 de desembre, del Govern Valencià, es va cedir a la Diputació Provincial de Castelló, per un termini de cinc anys, un immoble situat a la plaça Maria Agustina, núm. 1 de Castelló de la Plana, conegut com Teatre-Cinema Sindical.  
Per a garantir la gestió de l'immoble i promoure activitats teatrals, cinematogràfiques, musicals i de dansa, es va crear el Patronat del Teatre Raval en el qual intervenen representants de les Conselleries de Treball i Afers Socials i de Cultura, Educació i Ciència.  
El Govern Valencià, atenent la petició formulada per la Diputació Provincial de Castelló, va prorrogar, mitjançant el Decret 175/1993, de 28 de setembre, la cessió de l'immoble, per un termini de dos anys.  
En l'actualitat, la Diputació Provincial de Castelló ha sol·licitat una nova pròrroga.  
Per tot això, i en consideració a la tasca d'utilitat pública i interés social que el Patronat del Teatre Raval desplega, mitjançant la promoció de valors culturals i artístics, d'acord amb el que disposa l'article 41 de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en sessió realitzada el dia 21 de maig de 1996  
DECRETE  
Prorrogar, per un termini de cinc anys a comptar des de la publicació d'aquest decret, la cessió efectuada a la Diputació Provincial de Castelló, mitjançant Decret 188/1985, de 9 de desembre, del Govern Valencià, amb les mateixes condicions que s'hi assenyalaven, l'ús de l'immoble que a continuació es descriu:  
Antic Teatre-Cinema Sindical, conegut com Teatre Raval, consistent en cinema i sala d'actes, amb una superfície de 1.211,94 m2, que forma part de l'edifici situat a Castelló de la Plana, amb façana al carrer Conde de Pestagua, plaça de Maria Agustina i plaça de les Aules.  
És finalitat de la cessió l'execució d'activitats culturals que seran gestionades pel Patronat Teatre Raval.  
Disposicions finals   
Primera  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
Segona  
Aquest decret entra en vigor el mateix dia de la publicació en el Diari Oficial de la Generalitat Valenciana.  
València, 21 de maig de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI